cy cy cy ceb fi cy nl en cy cy cy cy cy cy cy cy cy cy en cy cy cy fr es en en cy
Pawb yn cyrraedd yn brydlon ym maes parcio Betws-y-Coed ar fore dwl ond yn sych. Cerdded drwy`r pentre i gyfeiriad coed Aberllyn lle cawsom olwg ar hen weithfeydd plwm o amgylch y llwybr a cael ei hanes gan Liz a Raymond. Paned ar ol cyrraedd Llyn Parc cyn troi lawr a dilyn y llwybr o dan Carreg y Gwalch a cael mwynahau lliwiau y goedwig ac hefyd yr olygfa o ddyffryn Conwy.
Cael cinio ar ymyl y lawnt fowlio--ia lawnt fowlio!!, yn y goedwig, yn perthyn o rhyw oes i berchnogion castell Gwydir, ac cael eto mwynhau yr olygfa o`r dyffryn a thref Llanrwst.
Ymlaen i gapel Gwydir ond doedd ddim goriad ar gael i weld y tu fewn iddo ac felly ymlaen i ddilyn y llwybr ger afon Gonwy i ffarm Cwm Lannerch lle cawsom air gyda`r ffarmwr am y ddafad wael a welsom ar y llwybr.
Croesi`r ffordd a dilyn y llwybr drwy`r goedwig yn ol i Fetws-y-Coed a cael panad a cacan mewn caffi wrth y stesion i ddiweddu diwrnod da mewn cwmpeini difyr unwaith eto.
Cawsom groesawu pedwar newydd i`r criw dydd Mercher sef Fiona, Edward, Gwenan a Gwilym gan fawr obeithio y byddem yn cael ei cwmpeini eto yn y dyfodol. Yn eu plith oedd 21 arall o ffyddloniad sef:-Anet, Mair, Dewi, Bert, Eifion, John Arthur, Ann Till, Twm, Geraint, Gareth Tilsley, Arwel, Raymond, Gwen Aron, Gwen Richards, Haf, John Parry, John Williams, Gwen Evans, Iona, Liz a Gwilym yr arweinydd.
Lluniau gan Haf a Gwilym ar FLICKR
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51